
	[bookmark: nev]CSOMOR ANNA
annaacsomor13@gmail.com
nemzetközi közszolgálati kapcsolatok
MA, 4. félév
Nemzeti Közszolgálati Egyetem
Államtudományi és Nemzetközi Tanulmányok Kar 
	
[bookmark: _GoBack]






Témavezető:
	Dr. Bartóki-Gönczy Balázs
tanszékvezető, egyetemi docens, NKE ÁNTK




Az Azúr Sárkánytól a Smart Dragonig - A Kínai Népköztársaság űrprogramjának kulturális és politikai háttere

Napjainkra az űrtevékenység számos területet meghatározó jelenséggé vált, melynek vizsgálata egyre aktuálisabb, különösen a nagy űrhatalmak esetében. Az elmúlt évtizedek során bekövetkezett fejlesztések hatására a Kínai Népköztársasági is szignifikáns űrprogrammal rendelkezik, ami alapvetően befolyásolja gazdasági, politikai és katonai nagyhatalmi szerepét a nemzetközi térben. Jelen dolgozat fókuszában ennek a tevékenységnek a kulturális és politikai háttere áll, felvázolva a kínai űrkutatás és űrtevékenység főbb eseményeit és tendenciáit, valamint az ezeket megalapozó politikai törekvéseket, továbbá felelevenítve a több évezredes történeteket és csillagászati eredményeket, amelyek ma is hatással vannak a kínai űrtevékenységre. A dolgozat rövid betekintést nyújt a globális űrtevékenység főbb tendenciáiba, az ezekkel járó változásokba, és a kapcsolódó jogi és szabályozási nehézségekbe, valamint tárgyalja a nemzetközi együttműködés és a nagyhatalmak közötti vetélkedés világűrt érintő aspektusait. A kínai gondolkodás átfogó megértéséhez hozzájárul a több ezer éves kulturális háttér ismertetése, a mai kínai űrtevékenység fejlődésének és motivációinak vizsgálatához érdemes ismernünk a hosszú időn át folyamatosan gyarapodó, egyedi kínai kulturális környezetet. Ennek megfelelően a dolgozat vizsgálja, hogy az ókorban is meghatározó kifinomult csillagászat, az Ég tisztelete, a vonatkozó legendák miként segítenek minket hozzá a mai tendenciák megértéséhez, különösen a modern űreszközök elnevezésére tekintettel. Gondoljunk csak a mitikus hátterű Zhurong marsjáróra, a Chang’e holdistennőről elnevezett holdkutatási programra vagy a Mennyei Palota nevű nemzeti űrállomásra. A politikai háttér bemutatásának fontos eleme a kül- és belpolitikai presztízs növelésére irányuló törekvések áttekintése, valamint érdemes vizsgálni a Népi Felszabadító Hadsereg meghatározó szerepét az állam- és pártszervezet felépítéséből, valamint az űrprogram céljaiból adódóan. A polgári és katonai kettős felhasználás (dual use) nehezen elkülöníthető volta kiemelt jelentőséggel bír a globális űrtevékenységet érintően. A dolgozat egyebek mellett sorra veszi a világűrrel foglalkozó kínai szervezeti hátteret, a főbb eseményeket, a meghatározó irányvonalakat, a társadalmi elfogadottság kérdését, illetve a jövőre szóló terveket, ezáltal átfogó képet alkot a kínai űrtevékenység múltat és jövőt összekötő kulturális és politikai megfontolásairól.



